wannaphong/clean_thaiwikipedia huggingface dataset:
# เตโชวอลเลย์บอลแคมโบเดียลีก
เตโชวอลเลย์บอลแคมโบเดียลีก หรือ เตโชลีก  เป็นการแข่งขันวอลเลย์บอลลีกอาชีพระดับสูงสุดของประเทศกัมพูชา ก่อตั้งในปี ค.ศ. 2023 อยู่ภายใต้การบริหารของสหพันธ์วอลเลย์บอลกัมพูชา ซึ่งปัจจุบันมีทีมเข้าแข่งขันทั้งหมด 8 ทีม

 สโมสร 
 สโมสร ที่ตั้ง กองบัญชาการองครักษ์ (បញ្ជាការដ្ឋានអង្គរក្ស)  ตาเขมา วิสาขา (ក្លិបកីឡាបាល់ទះវិសាខា)  พนมเปญ สโมสรตำรวจราชธานีพนมเปญ (ក្លិបស្នងការដ្ឋាន ន.ប រាជធានីភ្នំពេញ)  พนมเปญ กระทรวงมหาดไทย (ក្រសួងមហាផ្ទៃ)  พนมเปญ กองพันแทรกแซงที่ 3 (កងពលធំអន្តរាគមន៍លេខ៣)  พระวิหาร สโมสรตำรวจจังหวัดโพธิสัตว์ (ក្លិបស្នងការ ន.ប ខេត្តពោធិ៍សាត់)  โพธิสัตว์ สโมสรตำรวจจังหวัดสวายเรียง (ស្នងការខេត្តស្វាយរៀង)  สวายเรียง สโมสรวอลเลย์บอลจังหวัดตาแก้ว (ស្នងការតាកែវ)  จังหวัดตาแก้ว

 ทำเนียบผู้ชนะเลิศ 
ฤดูกาลชนะเลิศรองชนะเลิศอันดับที่ 3อันดับที่ 42024-25กองบัญชาการองครักษ์ วิสาขา กระทรวงมหาดไทยสโมสรตำรวจราชธานีพนมเปญ2023-24กองบัญชาการองครักษ์ วิสาขาสโมสรตำรวจราชธานีพนมเปญกระทรวงมหาดไทย

 จำนวนครั้งที่ชนะเลิศ 
สโมสรครั้งปีที่ชนะเลิศกองบัญชาการองครักษ์ 2 2023-24, 2024-25
 อ้างอิง
# ไฮโลทอ
ไฮโลทอ  เป็นเกาะของฟินแลนด์ในทะเลบอลติกตอนเหนือ และเป็นเทศบาลในเขตนอร์เทิร์นออสโตรบอทเนีย มีประชากร 922 คน (31 ธันวาคม 2024)  ทำให้เป็นเขตเทศบาลที่มีประชากรน้อยที่สุดในเขตนอร์เทิร์นออสโตรบอทเนียและอดีตจังหวัดโอวลุ ในบรรดา เกาะทั้งหมดของฟินแลนด์ เกาะไฮโลทอเป็นเกาะที่ใหญ่เป็นอันดับสาม รองจากเกาะฟัสตาโอลันด์ และชีมีเทิน

ไฮโลทอตั้งอยู่ตรงข้ามกับเมือง โอวลุในอ่าวบอทเนีย มีระยะทางระหว่างโอวลุและไฮโลทอ  และพื้นที่ทะเลระหว่างทั้งสองเรียกว่า Luodonselkä (แปลว่า "น้ำเปิดของเกาะ")Facta 2001, WSOY, 1984 (in Finnish)
# แกรนด์ดัชชีแบร์ค
แกรนด์ดัชชีแบร์ค  หรือ แกรนด์ดัชชีแบร์คและเคลเวอ เป็นแกรนด์ดัชชีที่จัดตั้งขึ้นในปี ค.ศ. 1806 โดยจักรพรรดินโปเลียนที่ 1หลังจากที่พระองค์ได้รับชัยชนะในยุทธการที่เอาส์เทอร์ลิทซ์ (ค.ศ. 1805) บนดินแดนระหว่างจักรวรรดิฝรั่งเศสที่หนึ่งที่แม่น้ำไรน์และราชอาณาจักรเว็สท์ฟาเลิน

 ประวัติศาสตร์ 
การผนวกดินแดนดัชชียือลิช ของฝรั่งเศสในช่วงสงครามปฏิวัติฝรั่งเศสในปีค.ศ. 1794 ทำให้ดัชชียือลิชและแบร์คแยกออกจากกันอีกครั้ง โดยดัชชีทั้งสองแห่งถูกปกครองร่วมประมุขโดยดยุกแห่งพาลาทิเนต-นอยบูร์กแห่งราชวงศ์วิทเทิลส์บัคตั้งแต่ ค.ศ. 1614  ในปี ค.ศ. 1803 รัชทายาทแห่งพาลาทิเนต-นอยบูร์ก เจ้านครรัฐผู้คัดเลือกชาวบาวาเรียน พระเจ้ามัคซีมีลีอานที่ 1 โยเซ็ฟ แห่งบาวาเรียทรงแยกดัชชีแบร์คที่เหลือออกจากดินแดนบาวาเรียอื่นๆ ของตน และมอบให้กับดยุกวิลเฮล์มแห่งพาลาทิเนต-ซไวบรึคเคิน-เบียร์เคนเฟลด์-เกลนเฮาเซน พระภาดาของพระองค์ให้เป็นผู้ดูแล ทำให้ดินแดนตกอยู่ภายใต้การปกครองของสายราชวงศ์วิทเทลส์บัค

ในปี ค.ศ. 1806 ในการปรับโครงสร้างเยอรมนีซึ่งเกิดจากการยุบจักรวรรดิโรมันอันศักดิ์สิทธิ์ มัคซีมีลีอานที่ 1 โยเซ็ฟ ซึ่งขณะนี้เป็นกษัตริย์แห่งบาวาเรีย ได้ยกแบร์คให้กับนโปเลียนเพื่อแลกกับ เมื่อวันที่ 15 มีนาคม พ.ศ. 2349 จักรพรรดิฝรั่งเศสได้ให้เบิร์กอยู่ภายใต้การปกครองของฌออากีม มูว์รา พระเชษฐภาดาของเขา ซึ่งรวมถึงดินแดนของ อดีตดัชชีเคลเวอซึ่งเคยเป็นดินแดนของปรัสเซียทางตะวันออกของแม่น้ำไรน์ด้วย ตราอาร์มของมูว์ราผสมผสานสิงโตแดงแห่งแบร์คเข้ากับตราอาร์มของเคลเวอและยังมีกระบองและสมอเรือเนื่องด้วยตำแหน่งของมูว์ราซึ่งเป็นจอมพลแห่งจักรวรรดิและจอมพลเรือแห่งฝรั่งเศส เนื่องจากเป็นพระสวามีของพระกนิษฐาของนโปเลียน มูว์ราจึงมีสิทธิ์ใช้สัญลักษณ์นกอินทรีจักรพรรดิด้วย เมื่อวันที่ 12 กรกฎาคม ค.ศ. 1806 มูว์ราเข้าร่วมสมาพันธรัฐแห่งแม่น้ำไรน์และได้รับตำแหน่ง   แกรนด์ดยุก ดินแดนของเขายังถูกขยายใหญ่ขึ้นด้วยการผนวกเคาน์ตีมาร์ค ราชรัฐมุขนายกแห่งมึนส์เทอร์ นครดอร์ทมุนท์ และดินแดนเล็กๆ น้อยๆ จำนวนมากในเขตปกครองไรน์ต่ำ-เว็สท์ฟาเลิน

มูว์ราออกจากแกรนด์ดัชชีในปี ค.ศ. 1808 เพื่อดำรงตำแหน่งใหม่ในฐานะกษัตริย์แห่งราชอาณาจักรนาโปลีแต่เขายังคงดำรงตำแหน่งแกรนด์ดยุคต่อไป ในตอนแรกแบร์คถูกปกครองโดยตรงจากนโปเลียนในฐานะรัฐร่วมประมุข ในปี ค.ศ. 1809 นโปเลียนได้แต่งตั้งเจ้าชายนโปเลียน หลุยส์ โบนาปาร์ต (พ.ศ. 2347–2374) พระภาติยะของพระองค์ ซึ่งเป็นพระโอรสองค์โตของหลุยส์ โบนาปาร์ต พระอนุชาของนโปเลียนซึ่งเป็นกษัตริย์แห่งฮอลแลนด์ ให้เป็นแกรนด์ดยุกแห่งแบร์ค ข้าราชการฝรั่งเศสภายใต้การนำของปิแอร์ หลุยส์ โรเดอเรอร์ บริหารดินแดนภายในนามของพระองค์ เป็นเวลาเก้าวันในเดือนกรกฎาคม ค.ศ. 1810 แกรนด์ ดยุค นโปเลียน หลุยส์ ยังทรงปกครองราชอาณาจักรฮอลแลนด์ในฐานะรัฐร่วมประมุขแต่เป็นระยะเวลาเพียงสั้นๆ ก่อนที่กองทหารฝรั่งเศสเคลื่อนเข้ามาในราชอาณาจักรและควบรวมเข้ากับฝรั่งเศส

รัฐอยู่ในภาวะเศรษฐกิจถดถอยอย่างต่อเนื่องตั้งแต่ก่อตั้งมา ส่วนใหญ่นั้นเป็นเพราะการกีดกันภาคพื้นทวีปของนโปเลียน ซึ่งทำให้เกิดการปฏิวัติและลุกฮือขึ้นหลายครั้ง การดำรงอยู่อันสั้นของแกรนด์ดัชชีสิ้นสุดลงเมื่อกองกำลังฝรั่งเศสถอนทัพกลับจากยุทธการในเยอรมันในปี ค.ศ. 1813 จากนั้นดินแดนดังกล่าวจึงถูกปกครองโดยปรัสเซีย ซึ่งได้ผนวก      แกรนด์ดัชชีอย่างเป็นทางการตามพระราชบัญญัติสุดท้ายของการประชุมใหญ่แห่งเวียนนาในปี ค.ศ. 1815 แบร์คกลายเป็นส่วนหนึ่งของมณฑลยือลิช-เคลเวอ-แบร์ค และดินแดนทางตะวันออกของมึนสเทอร์และมาร์คก็รวมเข้าเป็นมณฑลเว็สท์ฟาเลินปัจจุบันดินแดนดังกล่าวเป็นส่วนหนึ่งของประเทศเยอรมนี

 ตราแผ่นดิน
# ทะเลสาบไซมา
ทะเลสาบไซมา  เป็นทะเลสาบที่ตั้งอยู่ทางตะวันออกเฉียงใต้ของประเทศฟินแลนด์ มีพื้นที่ประมาณ  เป็นทะเลสาบที่ใหญ่ที่สุดในประเทศฟินแลนด์ และเป็นทะเลสาบน้ำจืดธรรมชาติที่ใหญ่เป็นอันดับสี่ในยุโรป

ทะเลสาบไซมาเกิดจากการละลายของธารน้ำแข็งในช่วงปลายยุคน้ำแข็ง เมืองสำคัญที่ตั้งอยู่ริมชายฝั่งทะเลสาบ ได้แก่ ลัปเปนรันตา อิมาตรา ซาวอนลินนา มิกเกลี วาร์เคาส์ และโจเอินซู เมื่อประมาณ 6,000 ปีก่อน ทะเลสาบไซมาโบราณ คาดว่าปกคลุมด้วยพื้นที่เกือบ 9,000 ตร.กม. ทะเลสาบได้ถูกระบายน้ำออกอย่างกะทันหันผ่านทางระบายใหม่ เหตุการณ์ดังกล่าวทำให้เกิดพื้นที่ชุ่มน้ำใหม่นับพันตารางกิโลเมตรMarkku Oinonen et al. (2014) Event reconstruction through Bayesian chronology: Massive mid-Holocene lake-burst triggered large-scale ecological and cultural change; url=http://hol.sagepub.com/content/24/11/1419.abstract
# โยเอ็นซู
โยเอ็นซู (; ;  ปากแม่น้ำ ') เป็นนครในประเทศฟินแลนด์และเป็นเมืองหลักของเขตนอร์ทคาเรเลีย เมืองมีประชากรประมาณ 79,000 เป็นเขตเทศบาลที่มีประชากรมากเป็นอันดับ 11 ของประเทศฟินแลนด์ และเป็นเขตเมืองที่มีประชากรมากเป็นอันดับที่ 9 ของประเทศ

โยเอ็นซูก่อตั้งขึ้นในปี 1848 โดยจักรพรรดินีโคไลที่ 1 แห่งรัสเซีย
# เจนเนยา วัลตัน
เจนเนยา วัลตัน (เกิด 22 กุมภาพันธ์ ค.ศ. 1999) เป็นนักแสดงชาวอเมริกัน เธอเป็นที่รู้จักจากบทไบรเดน แบนด์เวธ ในเรื่อง Project Mc2 และโคลอี แบร์ริส ในเรื่อง BlackAF

 ชีวิตในวัยเด็ก 
เจนเนยา วัลตันเกิดที่ชิคาโก รัฐอิลลินอยส์ เธอเริ่มต้นอาชีพในฐานะนักเต้นตั้งแต่อายุ 7 ปี

 ผลงานการแสดง 
+ บทบาททางโทรทัศน์และภาพยนตร์ปีเรื่องบทบาทหมายเหตุ2014An American Girl: Isabelle Dances Into the Spotlightเรนาตาภาพยนตร์ออกตรงสู่โฮมวิดีโอ2015Jessieโนรา เซนต์แคลร์ตอน: "Dance, Dance, Resolution"2015Extantทีนเอจ เทรา4 ตอน2015–2016The Thundermansซิโมน คิกบัตต์ตอน: "Cape Fear", "Chutes and Splatters"2015–2017Project Mc2ไบรเดน แบนด์เวธบทนำ2016Kirby Bucketsเบิร์ดส์ตอน: "Twinsies"2016School of Rockแมดดี เวย์นตอน: "Freddy Fights for His Right to Party"2016คริมินอล ไมน์ ทีมแกร่งเด็ดขั้วอาชญากรรมฟรานเชสกา โมราเลสตอน: "Sick Day"2017Adam Ruins Everythingวินนีตอน: "Adam Ruins Science"20189-1-1ไลลา ครีดีตอน: "Next of Kin", "Worst Day Ever"2019The Residentวาเลอรีตอน: "Emergency Contact"2020BlackAFโคลอี แบร์ริสบทนำ2022Darby and the Deadบรีบทบาทสมทบ2023Never Have I Everลินด์เซย์ ทอมป์สันบทบาทสมทบ (ฤดูกาลที่ 4)2023Candy Cane Laneจอย คาร์เวอร์บทบาทสมทบ2025แดร์เดวิล: บอร์นอะเกนบีบี อูริชอยู่ระหว่างการผลิต
# จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
การเลือกตั้งสมาชิกสภาผู้แทนราษฎรจังหวัดชัยภูมิ พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2529 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)รายงานวิจัยการเลือกตั้งสมาชิกสภาผู้แทนราษฎร พ.ศ. 2531. กรมการปกครอง กระทรวงมหาดไทย. 2532

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองชัยภูมิ, อำเภอคอนสวรรค์, อำเภอหนองบัวแดง และอำเภอแก้งคร้อ

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอคอนสาร, อำเภอเกษตรสมบูรณ์, อำเภอภูเขียว และอำเภอบ้านแท่น

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอจัตุรัส, อำเภอบ้านเขว้า, อำเภอบำเหน็จณรงค์, อำเภอเทพสถิต และอำเภอหนองบัวระเหว
# พระคงคา (แก้ความกำกวม)
พระคงคา โดยทั่วไปในภาษาไทยหมายถึง เทวดาในคติศาสนาต่างๆที่ดูแลรักษาแหล่งน้ำ หรือ ธาตุน้ำ และยังเป็นคำไวพจน์หมายถึง น้ำ และอาจหมายถึง

 แม่น้ำคงคา แม่น้ำสายสำคัญในประเทศอินเดีย
 สระคงคา หนึ่งในสระศักดิ์สิทธิ์ทั้งสี่สำหรับใช้ในพิธีกรรมต่างๆของศาสนาฮินดูในประเทศไทยและศาสนาพื้นเมืองเดิมของไทยรวมถึงพิธีราชาภิเษก โดยบางครั้งกร่อนลงเหลือแต่คำว่า สระคา 
 พระแม่คงคา เทพีแห่งแม่น้ำคงคาในศาสนาฮินดู
 จุ้ยบ้วยเนี้ย เทพนารีในศาสนาเต๋าและศาสนาชาวบ้านจีน ซึ่งมักแปลคำศัทพ์เป็นภาษาไทยว่า เจ้าแม่คงคา หรือ พระแม่คงคา 
 จุ้ยบ้อเนี่ยเนี้ย เทพนารีในศาสนาเต๋าและศาสนาชาวบ้านจีน ซึ่งมักแปลคำศัทพ์เป็นภาษาไทยว่า เจ้าแม่คงคา หรือ พระแม่คงคา 
 เทพธิดาแม่น้ำลั่ว เทพนารีในศาสนาเต๋าและศาสนาชาวบ้านจีน บางที่แปลคำศัทพ์เป็นภาษาไทยว่า เจ้าแม่คงคา หรือ พระแม่คงคา 
 ฉุ่ยเซียนจุนหวัง เทพบุรุษในศาสนาเต๋าและศาสนาชาวบ้านจีน มักแปลคำศัทพ์เป็นภาษาไทยว่า เจ้าพ่อคงคา หรือ พระคงคาเทวราช 
 สุยเต๋อเซียนจุน เทพบุรุษในศาสนาเต๋าและศาสนาชาวบ้านจีน มักแปลคำศัทพ์เป็นภาษาไทยว่า เจ้าพ่อคงคา หรือ พระคงคาเทวราช 
 สุยกวนไต่เต่ เทพบุรุษในศาสนาเต๋าและศาสนาชาวบ้านจีน มักแปลคำศัทพ์เป็นภาษาไทยว่า เจ้าพ่อคงคา หรือ พระคงคาเทวราช 
 ฮ้อแป๊ะ เทพบุรุษในศาสนาเต๋าและศาสนาชาวบ้านจีน มักแปลคำศัทพ์เป็นภาษาไทยว่า เจ้าปู่คงคา 
 ฮ้อแป๊ะ เทพบุรุษในศาสนาเต๋าและศาสนาชาวบ้านจีน
 ปุนเถ้ากงปุนเถ้าม่า เทพารักษ์บุรุษหรือเทพารักษ์สตรีในศาสนาชาวบ้านจีนของชาวจีนโพ้นทะเลในบางที่อาจทับศัทพ์ว่า พระคงคา เช่น ศาลเจ้าพ่อคงคา ตำบลท่าวุ้ง อำเภอท่าวุ้ง จังหวัดลพบุรี
# โรวานิเยมี
โรวานิเยมี  เป็นนครในประเทศฟินแลนด์และเป็นเมืองหลักของเขตแลปแลนด์ ตั้งอยู่ใกล้กับเส้นวงกลมอาร์กติก ในพื้นที่ตอนเหนือของประเทศ โรวาเนียมีมีประชากรประมาณ 66,000 คน เป็นเขตเทศบาลที่มีประชากรมากเป็นอันดับ 17 ของประเทศฟินแลนด์ และเป็นเขตเมืองที่มีประชากรมากเป็นอันดับที่ 12 ของประเทศ โรวาเนียมีเป็นเมืองที่มีพื้นที่ใหญ่ที่สุดของยุโรป

ในปี 2024 ซีเอ็นเอ็น ได้จัดอันดับโรวาเนียมีให้เป็น "หนึ่งในสถานที่ที่ดีที่สุดในโลกสำหรับการเฉลิมฉลองคริสต์มาส"
# ลูทวิชส์ฮาเฟิน
ลูทวิชส์ฮาเฟิน  มีชื่ออย่างเป็นทางการว่า ลูทวิชส์ฮาเฟินอัมไรน์ (Ludwigshafen am Rhein;   ; แปลว่า "ท่าเรือของลูทวิชส์บนแม่น้ำไรน์") เป็นนครในรัฐไรน์ลันท์-ฟัลทซ์ของประเทศเยอรมนี ริมแม่น้ำไรน์ อยู่ตรงข้ามกับเมืองมันไฮม์ ไฮเดิลแบร์ค ซึ่งเมื่อรวมกับบริเวณโดยรอบ กลายเป็นเขตไรน์เน็คคาร์ 

ลูทวิชส์ฮาเฟินเป็นรู้จักกันในฐานะเมืองอุตสาหกรรมเป็นส่วนใหญ่ เป็นที่ตั้งของบริษัทบีเอเอสเอฟ ผู้ผลิตสารเคมีรายใหญ่ที่สุดในโลก
# สังคมนิยมอัตลักษณ์จีน
สังคมนิยมอัตลักษณ์จีน  เป็นชุดทฤษฎีการเมืองและนโยบายของพรรคคอมมิวนิสต์จีนที่ผู้สนับสนุนมองว่าเป็นการปรับลัทธิมากซ์ให้เข้ากับสถานการณ์ของประเทศจีน

ศัพท์ดังกล่าวริเริ่มโดยเติ้ง เสี่ยวผิงเมื่อ ค.ศ. 1982 และมีความเกี่ยวข้องอย่างมากกับโครงการโดยรวมของเติ้งในการนำองค์ประกอบของระบบเศรษฐกิจแบบตลาดเสรีมาใช้เป็นเครื่องมือส่งเสริมการเติบโตโดยใช้การลงทุนโดยตรงจากต่างประเทศและเพื่อเพิ่มผลผลิต (โดยเฉพาะในชนบทที่ประชากรจีนร้อยละ 80 อาศัยอยู่) ขณะที่พรรคคอมมิวนิสต์จีนยังคงรักษาทั้งพันธะสัญญาอย่างเป็นทางการในการบรรลุเป้าหมายลัทธิคอมมิวนิสต์และการผูกขาดอำนาจทางการเมือง ในเรื่องเล่าอย่างเป็นทางการของพรรค สังคมนิยมอัตลักษณ์จีนคือลัทธิมากซ์ที่ปรับให้เข้ากับสภาพการณ์ของจีนและเป็นผลผลิตของสังคมนิยมวิทยาศาสตร์ ทฤษฎีดังกล่าวระบุว่าจีนอยู่ในขั้นต้นของสังคมนิยมเนื่องจากระดับความมั่งคั่งทางวัตถุค่อนข้างต่ำและจำเป็นต้องมุ่งเน้นการเติบโตทางเศรษฐกิจก่อนจะแสวงหาสังคมนิยมในรูปแบบที่เสมอภาคมากขึ้น ซึ่งในที่สุดจะนำไปสู่สังคมคอมมิวนิสต์ตามที่อธิบายไว้ในลัทธิมากซ์ออร์ทอดอกซ์

สังคมนิยมอัตลักษณ์จีนนั้นมีองค์ประกอบหลักคือแนวทาง ทฤษฎี ระบบ และวัฒนธรรม โดยแนวทางจะระบุถึงนโยบายที่ชี้นำพรรคคอมมิวนิสต์จีน ทฤษฎีนี้ประกอบด้วยทฤษฎีของเติ้ง เสี่ยวผิง สามตัวแทน (เจียง เจ๋อหมิน) ทัศนะการพัฒนาวิทยาศาสตร์ (หู จิ่นเทา) และความคิดของสี จิ้นผิง ตามหลักคำสอนของพรรคคอมมิวนิสต์จีน ความคิดของสี จิ้นผิงถือเป็นนโยบายของลัทธิมากซ์–เลนินที่เหมาะกับสภาพปัจจุบันของจีน ขณะที่ทฤษฎีของเติ้ง เสี่ยวผิงถือว่ามีความเหมาะสมในช่วงเวลาที่ถูกกำหนดขึ้น ระบบนี้เป็นเค้าโครงของระบบการเมืองของจีน
# ทฤษฎีของเติ้ง เสี่ยวผิง
ทฤษฎีของเติ้ง เสี่ยวผิง  หรือที่รู้จักในนาม ลัทธิเติ้ง คือชุดอุดมการณ์ทางการเมืองและเศรษฐกิจที่ได้รับการพัฒนาขึ้นครั้งแรกโดยเติ้ง เสี่ยวผิง ผู้นำจีน ทฤษฎีนี้ไม่ได้ปฏิเสธลัทธิมากซ์–เลนิน หรือลัทธิเหมา แต่กลับอ้างว่าเป็นการปรับใช้ทฤษฎีเหล่านั้นให้เข้ากับสภาพเศรษฐกิจและสังคมที่เป็นอยู่ในประเทศจีน

ทฤษฎีดังกล่าวยังมีส่วนสำคัญต่อเศรษฐกิจสมัยใหม่ของจีน เนื่องจากเติ้งเน้นการเปิดประเทศจีนสู่โลกภายนอก การนำนโยบายหนึ่งประเทศ สองระบบมาใช้ และผ่านวลี "แสวงหาความจริงจากข้อเท็จจริง" ซึ่งเป็นการสนับสนุนแนวทางปฏิบัติทางการเมืองและเศรษฐกิจแบบยึดหลักความเป็นจริง
# มาร์การีตา เลวีเอวา
มาร์การีตา เลวีเอวา (เกิด 9 กุมภาพันธ์ ค.ศ. 1980) เป็นนักแสดงชาวอเมริกันเชื้อสายรัสเซีย

 ชีวิตในวัยเด็ก 
เลวีเอวาเกิดที่เลนินกราด, สหภาพโซเวียต (ปัจจุบันคือเซนต์ปีเตอร์สเบิร์ก ประเทศรัสเซีย) ในครอบครัวชาวยิวเชื้อสายรัสเซีย คุณย่าของเธอทั้งสองคนรอดชีวิตจากการปิดล้อมเลนินกราดในช่วงสงครามโลกครั้งที่สองเมื่อยังเป็นเด็ก ตั้งแต่เธออายุสามขวบ เธอเริ่มฝึกยิมนาสติกลีลา

 อาชีพ 
ในปี ค.ศ. 2005 เลวีเอวาได้ปรากฏตัวในฐานะแขกรับเชิญในซีรีส์เรื่อง Law & Order: Trial by Jury และในอีกสองปีถัดมา เธอได้แสดงในซีรีส์ของฟ็อกซ์เรื่อง Vanished รวมถึงภาพยนตร์เรื่อง The Invisible, Billy's Choice และ Noise

เลวีเอวาแสดงนำในภาพยนตร์อิสระเรื่อง Inherit the Viper ซึ่งออกฉายในปี ค.ศ. 2019 ผลงานภาพยนตร์เรื่องอื่น ๆ ของเธอ ได้แก่ It Happened in L.A. (ค.ศ. 2017), The Diary of a Teenage Girl (ค.ศ. 2015), Sleeping with Other People (ค.ศ. 2015), James White (ค.ศ. 2015), For Ellen (ค.ศ. 2012), The Lincoln Lawyer (ค.ศ. 2011), Adventureland (ค.ศ. 2009) และ Spread (ค.ศ. 2009)

ในปี ค.ศ. 2009 เลวีเอวาได้ปรากฏตัวในละครดราม่าของเอ็นบีซีเรื่อง Kings (ในตอน "First Night") แสดงในละครเวทีเรื่อง The Retributionists และเปิดตัวในละครเวทีบรอดเวย์เรื่อง Impressionism นอกจากนี้ เธอยังแสดงในละครซีรีส์แนวคอเมดี้-ดราม่าของเอชบีโอเรื่อง How to Make it in America

 ผลงานการแสดง 

 ภาพยนตร์ 
 ปี เรื่อง บทบาท หมายเหตุ ค.ศ. 2005 English  พากย์เสียงค.ศ. 2007 David's Apartment ดีดี   แอนนี นิวตัน  Salted Nuts อลิซซา  Noise เอกาเทรีนา ฟีลิปโปฟนา ค.ศ. 2009 Spread เฮเทอร์  Adventureland ลิซา พี. ค.ศ. 2011  เรจจี กัมโป   เวโรนิกา  ค.ศ. 2012 For Ellen แคลร์ เทย์เลอร์  ค.ศ. 2013 Knights of Badassdom เบธ ค.ศ. 2014 Skoryy Moskva-Rossiya มีลา   วิคกี ฟราย ค.ศ. 2015  ทาบาธา  Sleeping with Other People ฮันนาห์  ค.ศ. 2017 It Happened in L.A. อิงกริด ค.ศ. 2018 Future World เลย์  Inherit the Viper โจซี ไรลีย์
# เจ บัลบิน
โฆเซ อัลบาโร โอโซริโอ บัลบิน (เกิดเมื่อวันที่ 7 พฤษภาคม ค.ศ. 1985) หรือที่รู้จักกันดีในชื่อ เจ บัลบิน (J Balvin) เป็นนักร้องชาวโคลอมเบีย เขาได้รับการขนานนามว่าเป็น "เจ้าชายแห่งเรเกตอน" (จากภาษาสเปน: "Príncipe del Reguetón") และเป็นศิลปินละตินที่มียอดขายสูงสุดคนหนึ่ง โดยมียอดขายมากกว่า 35 ล้านแผ่นทั่วโลก บัลบินเกิดที่เมืองเมเดยิน เมื่ออายุ 17 ปี เขาย้ายไปสหรัฐอเมริกาเพื่อเรียนภาษาอังกฤษ ซึ่งเขาอาศัยอยู่ทั้งในรัฐโอคลาโฮมาและนิวยอร์ก จากนั้นเขาก็กลับไปที่เมืองเมเดยินและได้รับความนิยมจากการแสดงตามคลับต่าง ๆ ในเมือง
# สมเด็จพระราชินีกงมู่
สมเด็จพระราชินีกงมู่ หรือ กงมู่หวังโฮ่ว (ค.ศ. 890 – ค.ศ. 939)  เป็นพระอัครมเหสีในสมเด็จพระเจ้าเหวินมู่ซื่อจง พระมหากษัตริย์รัชกาลที่ 2 แห่งราชวงศ์อู๋เยฺว่ ในช่วงยุคห้าราชวงศ์และสิบอาณาจักร

 พระราชประวัติ 
สมเด็จพระราชินีกงมู่ เสด็จพระราชสมภพเมื่อ ค.ศ. 890 ในราชินีกุลหม่า เป็นชาวนครอานกั๋ว มีพระบิดานามว่าหม่าฉั่ว (马绰) พระองค์มีพระสติปัญญาฉลาดเฉียบแหลม และมีพระวิริยะ อุตสาหะ โดยที่การพระราชพิธีอภิเษกสมรสระหว่างสมเด็จพระราชินีกงมู่ กับสมเด็จพระเจ้าเหวินมู่ซื่อจง ได้รับพระบรมราชานุญาตจากสมเด็จพระเจ้าอู่ซู่ไท่จู่

ต่อมาเมื่อสมเด็จพระเจ้าเหวินมู่ซื่อจงซึ่งมีพระชนมพรรษาเกิน 30 พรรษาแล้ว แต่ไร้พระราชโอรส เป็นเหตุให้สมเด็จพระราชินีกงมู่ขอพระราชทานกราบบังคมทูลต่อสมเด็จพระเจ้าอู่ซู่ไท่จู่ มีพระบรมราชานุญาตให้สมเด็จพระเจ้าเหวินมู่ซื่อจงมีพระมเหสีพระสนมอีก เพื่อจะได้มีพระราชโอรสสืบพระราชสันตติวงศ์ต่อไป เมื่อสมเด็จพระเจ้าเหวินมู่ซื่อจงมีพระราชโอรสธิดากับเหล่าพระมเหสีพระสนม ซึ่งสมเด็จพระราชินีกงมู่ มีพระกรุณา ทรงถือว่าพระราชโอรสที่มีประสูติกาลแต่พระมเหสีและพระสนมล้วนเป็นพระราชโอรสของพระองค์ทั้งสิ้นไม่แบ่งแยก。

 เสด็จสวรรคต 
เทียนฝูปีที่ 4 เดือน 10 (ค.ศ. 939) สมเด็จพระราชินีกงมู่ เสด็จเสด็จสวรรคต สิริพระชนมพรรษาได้ 49 พรรษา สมเด็จพระเจ้าเหวินมู่ซื่อจงทรงมีพระราชโองการโปรดเกล้าฯ ให้เฉลิมพระนามาภิไธยภายหลังสวรรคตว่าสมเด็จพระราชินีกงมู่ (恭穆王后) และประดิษฐานหีบพระบรมศพ ณ พระราชสุสานอู๋เยฺว่คัง ภูเขาเฟิงอฺวี นครเฉียนถัง《吴越备史·卷三》○文穆王[……]冬十月壬子，吴越国庄睦夫人马氏薨。夫人临安人。父绰，淮浙行军司马、雄武军节度使、同平章事。夫人性聪慧，勤于职。初，武肃王禁中外毋得蓄声妓，夫人以王胤嗣未立，乃请于武肃王。王嘉之，曰：“我家宗祀，幸汝得主之矣。”因许王纳妾，遂生忠献王。诸子既长，夫人皆均养之，常置银鹿于帐前，坐诸公子于上，夫人阅其聚戏，喜动颜色。初封越国，至吴越国夫人，薨年五十，敕谥曰恭穆。[……]十二月辛酉，葬恭穆夫人于衣锦军庆仟乡。《十国春秋·卷八十三·吴越七》恭穆夫人馬氏，安國縣人。父綽，雄武軍節度使。綽初以舊恩娶肅王女弟。未幾，武肅王復為文穆王娶綽女，是為夫人。夫人性聰慧，勤於職。武肅王常禁中外畜聲伎，而文穆王年逾三十無子。夫人為之請，武肅王喜，曰我家宗祀幸汝得主之矣。乃聽文穆王納緒姫。鄜氏生弘僔、弘倧，許氏生弘佐，吴氏生弘俶，衆妾生弘億、弘偓、弘仰、弘信。既長，夫人皆均養之。常置銀鹿于帳前，坐羣兒于上而弄之，喜動顔色。初封越國莊睦夫人。天福四年薨，年五十，勅諡曰恭穆，葬于衣錦軍之慶僊鄉良山村。。

 พระราชอนุสรณ์
# จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
การเลือกตั้งสมาชิกสภาผู้แทนราษฎรจังหวัดสกลนคร กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนผลการเลือกตั้งสมาชิกสภาผู้แทนราษฎร พ.ศ. 2535. กรมการปกครอง กระทรวงมหาดไทย. 2536

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองสกลนคร, อำเภอกุสุมาลย์, อำเภอพรรณานิคม, อำเภอพังโคน, อำเภอกุดบาก, อำเภอเต่างอย, อำเภอโคกศรีสุพรรณ และกิ่งอำเภอโพนนาแก้ว

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอสว่างแดนดิน, อำเภอวานรนิวาส, อำเภอบ้านม่วง, อำเภอวาริชภูมิ, อำเภออากาศอำนวย, อำเภอส่องดาว, อำเภอคำตากล้า, กิ่งอำเภอนิคมน้ำอูน และกิ่งอำเภอเจริญศิลป์
# สามตัวแทน
สามตัวแทน หรือชื่ออย่างเป็นทางการคือ ทฤษฎีสามตัวแทน  เป็นทฤษฎีสังคมการเมืองที่กำหนดบทบาทของพรรคคอมมิวนิสต์จีนในสังคมจีน นำเสนอเป็นครั้งแรกโดยเจียง เจ๋อหมิน เลขาธิการใหญ่พรรคคอมมิวนิสต์จีนในขณะนั้น ระหว่างการตรวจราชการที่เกาโจว มณฑลกวางตุ้ง เมื่อวันที่ 25 กุมภาพันธ์ ค.ศ. 2000 ได้รับการรับรองโดยพรรคในการประชุมสภาแห่งชาติพรรคครั้งที่ 16 เมื่อ ค.ศ. 2002 ทฤษฎีดังกล่าวทำให้การที่เจ้าของธุรกิจเอกชนและชนชั้นกระฎุมพีเข้าร่วมพรรคคอมมิวนิสต์จีนเป็นสิ่งที่ยอมรับได้
# แกรนด์ดัชชีเวือทซ์บวร์ค
แกรนด์ดัชชีเวือทซ์บวร์ค  เป็นแกรนด์ดัชชีของเยอรมนีซึ่งมีศูนย์กลางอยู่ที่เมืองเวือทซ์บวร์ค ดำรงอยู่ในช่วงต้นศตวรรษที่ 19

 ประวัติศาสตร์ 
อันเป็นผลตามสนธิสัญญาลูว์เนวีลในปี ค.ศ. 1801 สังฆมณฑลเวิร์ซบูร์กถูกประกาศให้เป็นเขตปกครองฆราวาสในปี ค.ศ. 1803 และมอบให้กับรัฐผู้คัดเลือกบาวาเรีย ในปีเดียวกันนั้น เฟอร์ดินานด์ที่ 3 แกรนด์ดยุคแห่งตอสคานาอดีตแกรนด์ดยุคแห่งตอสคานาได้รับการชดเชยด้วยรัฐผู้คัดเลือกซัลทซ์บวร์คในสนธิสัญญาเพรสบวร์ก และเมื่อวันที่ 26 ธันวาคม ค.ศ. 1805 เฟอร์ดินานด์สูญเสียซัลทซ์บวร์คให้กับจักรวรรดิออสเตรีย แต่ได้รับการชดเชยด้วยดินแดนเวิร์ซบูร์ก โดยบาวาเรียต้องสละดินแดนดังกล่าวเพื่อแลกกับทีโรล

รัฐของเฟอร์ดินานด์เคยถูกเรียกสั้นๆว่า รัฐผู้คัดเลือกแห่งเวือทบวร์ค (Kurfürstentum Würzburg) ได้รับการยกระดับเป็นแกรนด์ดัชชีเมื่อวันที่ 6 สิงหาคม ค.ศ. 1806 ภายหลังการล่มสลายของจักรวรรดิโรมันอันศักดิ์สิทธิ์ และเข้าร่วมสมาพันธรัฐแห่งแม่น้ำไรน์เมื่อวันที่ 30 กันยายน ค.ศ. 1806 และได้รับเมืองชไวน์ฟวร์ทในปี ค.ศ. 1810 

หลังจากที่นโปเลียนพ่ายแพ้ในยุทธการที่ไลพ์ซิช เฟอร์ดินานด์ได้ยกเลิกพันธมิตรกับจักรวรรดิฝรั่งเศสที่หนึ่ง ในวันที่ 26 ตุลาคม ค.ศ. 1813 ผ่านสนธิสัญญาออสเตรีย-บาวาเรีย เมื่อวันที่ 3 มิถุนายน ค.ศ. 1814 เฟอร์ดินานด์สูญเสียดินแดนในครอบครองให้กับราชอาณาจักรบาวาเรีย และแกรนด์ดัชชีก็ถูกยุบ เฟอร์ดินานด์ได้รับการคืนสถานะให้เป็นประมุขแกรนด์ดัชชีตอสคานาในการประชุมใหญ่แห่งเวียนนา สังฆมณฑลเวือทซ์บวร์คได้รับการสถาปนาขึ้นใหม่ในปี ค.ศ. 1821 แต่ไม่มีอำนาจทางโลก
# เคที เมลูอา
เคเทอวัน "เคที" เมลูอา (;  -;  เกิดเมื่อวันที่ 16 กันยายน ค.ศ. 1984) เป็นนักร้องและนักแต่งเพลงชาวอังกฤษ เธอเกิดที่คูทาอีซี ประเทศจอร์เจียและเติบโตที่เบลฟาสต์และลอนดอน ภายใต้การบริหารจัดการของนักแต่งเพลง ไมก์ แบตต์ เธอได้เซ็นสัญญากับค่ายเพลงเล็ก ๆ ชื่อ ดราเมติโก (Dramatico) เธอเปิดตัวผลงานด้านดนตรีในปี 2003 และภายในสามปี เธอได้กลายเป็นศิลปินหญิงที่มียอดขายสูงสุดในสหราชอาณาจักร รวมถึงเป็นศิลปินหญิงที่มียอดขายสูงสุดในยุโรป

ในเดือนพฤศจิกายน 2003 เมลูอาได้ออกอัลบั้มแรกชุด Call Off the Search ซึ่งขึ้นถึงอันดับสูงสุดของชาร์ตอัลบั้มในสหราชอาณาจักรและขายได้ 1.8 ล้านชุด ในเวลาห้าเดือนแรกหลังจากวางจำหน่าย อัลบั้มที่สองของเธอ Piece by Piece ออกจำหน่ายในเดือนกันยายน 2005 และจาก  มียอดขายระดับแผ่นเสียงทองคำขาว (หนึ่งล้านหน่วย) ถึงสี่ครั้ง เธอออกอัลบั้มที่สามชุด Pictures ในเดือนตุลาคม 2007

จากรายชื่อผู้ร่ำรวยจัดโดยซันเดย์ไทมส์ ในปี 2008 เมลูอามีทรัพย์สินมูลค่า 18 ล้านปอนด์  ทำให้เธอเป็นนักดนตรีชาวอังกฤษที่รวยที่สุดเป็นอันดับเจ็ดที่มีอายุต่ำกว่า 30 ปี

เธอมีเสียงร้องระดับเมซโซ-โซปราโน
# กีฬาสกีนอร์ดิกผสมในโอลิมปิกฤดูหนาว 2026 – รอบคัดเลือก
บทความต่อไปนี้เกี่ยวกับเกณฑ์การคัดเลือกและการจัดสรรโควตาสำหรับการแข่งขันกีฬาสกีนอร์ดิกผสมในการแข่งขันโอลิมปิกฤดูหนาว 2026 

 การคัดเลือก 
ระบบคัดเลือกสำหรับกีฬานอร์ดิกผสมในโอลิมปิกฤดูหนาว 2026 ที่มิลาน-กอร์ตีนาดัมเปซโซ มีการเปลี่ยนแปลงจากการแข่งขันที่ปักกิ่ง 2022 โดยจะมีโควตาทั้งหมด 36 ที่นั่งสำหรับนักกีฬาชาย ซึ่งรวมถึงโควตาหนึ่งที่สงวนไว้สำหรับประเทศเจ้าภาพอิตาลี โดยคณะกรรมการโอลิมปิกแห่งชาติ (NOC) แต่ละแห่งสามารถส่งนักกีฬาได้สูงสุดสามคน ระบบคัดเลือกอ้างอิงจากผลงานในรายการแข่งขันที่กำหนดโดยสหพันธ์สกีนานาชาติ (FIS) ที่จัดขึ้นก่อนการแข่งขันโฮลิมปิกฤดูหนาว นักกีฬาจะมีสิทธิ์เข้าร่วมแข่งขันหากเคยได้รับคะแนนจากการแข่งขันระดับเวิลด์คัพหรือแกรนด์ปรีซ์ในอาชีพ หรืออย่างน้อยหนึ่งรายการในระดับคอนติเนนทัลคัพภายในช่วงเวลาคัดเลือกตั้งแต่เดือนกรกฎาคม 2024 ถึง 18 มกราคม ค.ศ. 2026 

ในช่วงเวลาดังกล่าว คณะกรรมการโอลิมปิกแห่งชาติสามารถผ่านการคัดเลือกได้สูงสุดสองโควตาจากอันดับรวมของสองฤดูกาลเวิลด์คัพ หลังจากนั้น อันดับจากการแข่งขันคอนติเนนทัลคัพจะถูกนำมาใช้ในการเติมเต็มโควตาที่เหลือ หากยังมีโควตาว่าง นักกีฬาคนที่สามที่มีอันดับสูงสุดจากแต่ละ NOC จะได้รับสิทธิ์เข้าแข่งขันเพื่อเติมเต็มโควตาที่เหลือ

 การเปลี่ยนแปลง 
โอลิมปิกฤดูหนาว 2022 มีโครงสร้างการคัดเลือกที่คล้ายกัน โดยมีโควตาทั้งหมด 55 ที่นั่งสำหรับนักกีฬาชาย อย่างไรก็ตาม ระบบคัดเลือกสำหรับโอลิมปิก 2026 ได้ลดจำนวนผู้เข้าร่วมลงเหลือ 36 คน ความแตกต่างที่สำคัญอื่น ๆ ได้แก่:

 การลดจำนวนสูงสุดของนักกีฬาต่อปรเทศ จาก 5 คนในปี ค.ศ. 2022 เหลือ 3 คนในปี ค.ศ. 2026
 การตัดรายการแข่งขันประเภททีมออก และแทนที่ด้วยรูปแบบทีมสปรินต์
 การให้ความสำคัญกับผลงานที่มีอันดับสูงในรายการแข่งขันของสหพันธ์สกีนานาชาติมากขึ้นสำหรับการคัดเลือก
 โควตาสำหรับประเทศเจ้าภาพยังคงไม่เปลี่ยนแปลงที่ 1 คน

 การจัดสรรโควตา 
การจัดสรร ณ วันที่ 19 กุมภาพันธ์ ค.ศ. 2025 การจัดสรรโควตายังเป็นเพียงการกำหนดเบื้องต้น (ยังไม่ได้รับการยืนยัน) และอาจมีการเปลี่ยนแปลงต่อไปจนถึงวันที่ 18 มกราคม ค.ศ. 2026

 สรุปผลการคัดเลือก 
 ชาติ นักกีฬา ทีม   3  X   2  X   2  X   2  X   2  X   3  X   3  X   2  X   3  X   1     1     3  X   2  X   2  X   1     2  X   2  XTotal: 17 NOCs  36 14
# ทัศนะวิทยาศาสตร์ว่าด้วยการพัฒนา
ทัศนะวิทยาศาสตร์ว่าด้วยการพัฒนา  เป็นหนึ่งในหลักการสังคมและเศรษฐกิจที่ชี้นำพรรคคอมมิวนิสต์จีน (CCP) ได้รับการยกย่องว่าเป็นผลงานของหู จิ่นเทา อดีตผู้นำจีน และรัฐบาลของเขา ซึ่งอยู่ในอำนาจตั้งแต่ ค.ศ. 2002 ถึง 2012

ทัศนะวิทยาศาสตร์ว่าด้วยการพัฒนาประกอบด้วยสังคมนิยมวิทยาศาสตร์ การพัฒนาอย่างยั่งยืน สวัสดิการสังคม สังคมที่มีมนุษยธรรม ประชาธิปไตยที่เพิ่มขึ้น และสุดท้ายคือการสร้างสังคมนิยมที่มีความกลมกลืน ตามคำแถลงอย่างเป็นทางการของพรรคคอมมิวนิสต์จีน แนวคิดนี้ได้บูรณาการ "ลัทธิมากซ์เข้ากับความเป็นจริงของจีนร่วมสมัยและลักษณะพื้นฐานของยุคสมัยของเรา และแสดงให้เห็นอย่างเต็มที่ถึงโลกทัศน์ของลัทธิมากซ์และวิธีวิทยาสำหรับการพัฒนา"

รัฐบาลจีนเชิดชูอุดมการณ์นี้ว่าเป็นอุดมการณ์ที่สืบทอดและต่อยอดจากลัทธิมากซ์–เลนิน ความคิดของเหมา เจ๋อตง ทฤษฎีของเติ้ง เสี่ยวผิง และสามตัวแทน มันได้รับการรับรองและบรรจุลงในธรรมนูญพรรคคอมมิวนิสต์จีนในการประชุมสภาแห่งชาติพรรคครั้งที่ 17 ในเดือนตุลาคม ค.ศ. 2007 และได้รับการบรรจุลงในคำปรารภของรัฐธรรมนูญจีนในการประชุมครั้งแรกของสภาประชาชนแห่งชาติชุดที่ 13 ในเดือนมีนาคม ค.ศ. 2018

 หมายเหตุ
# กีฬาอีสปอร์ตในเอเชียนเกมส์ 2026
กีฬาอีสปอร์ตในเอเชียนเกมส์ 2026 จะจัดขึ้นในจังหวัดไอจิ และ/หรือ นาโงยะ ประเทศญี่ปุ่น

เมื่อวันที่ 8 กรกฎาคม ค.ศ. 2023 สภาโอลิมปิกแห่งเอเชียได้ประกาศเพิ่มอีสปอร์ตเป็นหนึ่งในรายการแข่งขันของเอเชียนเกมส์ 2026 โดยสหพันธ์กีฬาอีสปอร์ตแห่งประเทศญี่ปุ่นและสหพันธ์กีฬาอีสปอร์ตแห่งเอเชียเป็นผู้ร่วมจัดการแข่งขัน

ในเดือนพฤศจิกายน ค.ศ. 2024 สภาโอลิมปิกแห่งเอเชียได้มีแผนถอดอีสปอร์ตออกจากเอเชียนเกมส์ และกำลังพิจารณาจัดการแข่งขันแยกสำหรับกีฬาที่ไม่ใช่กีฬาดั้งเดิม เช่น หมากรุก และเกมไพ่

เมื่อวันที่ 6 กุมภาพันธ์ ค.ศ. 2025 คณะกรรมการบริหารของสภาโอลิมปิกแห่งเอเชียได้อนุมัติให้มีการแข่งขันอีสปอร์ตใน 11 เกม และเมื่อวันที่ 22 กุมภาพันธ์ ค.ศ. 2025 ได้มีการประกาศรายชื่อเกมที่ใช้แข่งขันอย่างเป็นทางการ โดยมีทั้งหมด 13 เกมใน 11 รายการ

 ผู้ได้รับเหรียญ 
eFootball   Gran Turismo 7   Honor of Kings   Naraka: Bladepoint   Puyo Puyo Champions   Identity V   League of Legends   Mobile Legends: Bang Bang   Pokémon Unite   PUBG Mobile   ศิลปะการต่อสู้เชิงแข่งขัน   

 หมายเหตุ